CELEX: C2007/056/79
Language: fi
Date: 2007-03-10 00:00:00
Title: Asia F-145/06: Kanne 22.12.2006 — Pascual García v. komissio

10.3.2007   
            
            
               FI
            
            
               Euroopan unionin virallinen lehti
            
            
               C 56/42
            
         Kanne 22.12.2006 — Pascual García v. komissio
   (Asia F-145/06)
   (2007/C 56/79)
   Oikeudenkäyntikieli: ranska
   Asianosaiset
   
      Kantaja: César Pascual García (Madrid, Espanja) (edustajat: asianajajat B. Cortese ja C. Cortese)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan yhteisöjen komission JRC — Joint Research Centren (JRC) pääjohtajan 7.4.2006 tekemä päätös, joka annettiin kantajalle tiedoksi 17.4.2006, on kumottava siltä osin kuin siinä ei otettu huomioon kantajan hakemusta avointa virkaa koskevassa ilmoituksessa KOM/2005/2969 — B/3/B*11 — JRC.I.04 — IHCP — Ispra tarkoitettuun virkaan ja siltä osin kuin siinä liitettiin kilpailun EPSO/B/23/04 (1) varallaololuetteloon huomautus, jossa komission yksiköille ilmoitettiin, että kantajan osalta hakemuksen huomioon ottamisen edellytykset eivät täyty
            
         
               —
            
            
               komission nimittävän viranomaisen 22.9.2006 tekemä päätös, joka annettiin kantajalle tiedoksi 13.11.2006 ja jolla hylättiin kantajan oikaisuvaatimus nro R/400/06, on tarvittaessa kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   JRC ei ottanut palvelukseen kantajaa, joka on kilpailussa EPSO/B/23/04 menestynyt hakija, koska JRC:n pääjohtaja katsoi, että kantajan osalta hänen hakemuksensa huomioon ottamisen edellytykset tässä kilpailussa eivät täyttyneet.
   Kantaja väittää kanteessaan, että i) riidanalaisessa päätöksessä on kyse menettelyn väärinkäytöstä, koska siinä muutettiin perusteettomasti kilpailun valintalautakunnan arviota, joka koski kantajan tutkintoja ja työkokemusta, vaikka valintalautakunta ei ollut tehnyt ilmeistä arviointivirhettä, että ii) riidanalaisessa päätöksessä meneteltiin kilpailuilmoituksessa asetettujen oikeudellisesti sitovien edellytysten vastaisesti, että iii) riidanalaisessa päätöksessä on tehty ilmeinen arviointivirhe ja sen perustelut ovat epäloogisuuden johdosta huomattavan puutteelliset ja että iv) riidanalaisella päätöksellä loukataan luottamuksensuojan periaatetta.
   Toissijaisesti riidanalaisella päätöksellä loukataan kantajan mukaan yhdenvertaisen kohtelun periaatetta. Siinä tapauksessa, että tämän periaatteen loukkaaminen johtuu kilpailuilmoituksen määräyksistä, kyseinen kilpailuilmoitus on todettava EY 241 artiklassa tarkoitetulla tavalla laittomaksi.
   
      (1)  Ilmoitus avoimesta kilpailusta EPSO/B/23/04 varallaololuettelon laatimiseksi myöhempää palvelukseen ottamista varten tutkimuksen ja tekniikan alan teknisistä toimihenkilöistä (B5/B4) (EUVL C 81, 31.3.2004, s. 17).